Han har erfaring fra både privat og offentlig sektor. I 2002 ble han utnevnt til direktør i Den nasjonale telekommunikasjonskomiteen (CONATEL). Samtidig ledet han Den sentralamerikanske kommisjonen for telekommunikasjon (COMTELCA) fra 2005 til 2006. Han var også rådgiver for FNs økonomiske kommisjon for Latin-Amerika og Karibia (UNECLAC). I november 2009 ble han første nestleder i det konservative Partido Nacional de Honduras (NP) i departementet Francisco Morazán, og i januar 2010 ble han utnevnt til viseminister og stabssjef i president Porfirio Lobo Sosas regjering. Denne posisjonen hadde han bare fram til juni samme år, da han ble Honduras' representant i Den interamerikanske utviklingsbanken, som alternerende direktør ().